open-index/open-wikipedia-markdown huggingface dataset:
Kanuumatk

**Kanuumatk** on sporditurismi üheks väljundiks ja see on ka veematka sünonüümiks. 

Kanuumatk on ideaalne võimalus looduses liikumiseks ja see sobib nii lastele kui ka pensionäridele, kuna kanuutamine ei nõua liigset füüsilist pingutust aga samas annab kehale paraja koormuse. Vee peal tuleb kasuks rahulik meel ning koostöö paadis viibijate vahel. Kanuumatkad võivad kesta alates kahest-kolmest tunnist kuni mitme päevani.

Eesti on tänu rohketele jõgedele heaks piirkonnaks kanuumatkajatele. Populaarsemad jõed kanuumatkamiseks on: 

* Edasijõudnutele sobib Võhandu jõgi, mis on Eesti pikim matkajõgi ning seal sõitmine nõuab tehnilisi oskusi. Matkamise ajal saab näha liivakivipaljandeid, veskikohti ja väikeseid kärestikke. Jõel saab ette võtta kuni nädalapikkuse matka. Varakevadel nõuab  Võhandu ja Piusa jõe suur voolukiirus sõiduvõtete valdamist ning ka eririietust.
* Ahja jõgi Põlvamaal, mis on üks tuntumaid ja kaunemaid veematkajõgesid Eestis ning seal matkates kohtab liivakivipaljandeid, taevaskodasid, koopaid, ülevoole ja kärestikke. Sobib alustavale kanuumatkajale. Suvel sõita 2-3 tundi 12 km pikkusel jõel on algajale piisav. Adrenaliini pakuvad kiirevoolulisemad kohad, kärestikud, looked ning raagus puud vee kohal.
* Amme jõgi Tartumaal, mis algab Kuremaa järvest ja suubub 59 km pärast Emajõkke; 
* Võrumaal asuv Võhandu selgeveeline ja väikeseid kärestikke täis Pühajõgi; 
* Põlvamaal asuv Piusa jõgi, mis liigub läbi Vene piiri ning kanuusõit kulgeb mõnusalt ja pingevabalt;
* Põlvamaal asuv Mädajõgi, mis on piiriks Eestimaa ja Setomaa vahel ning jõgi on rahuliku vooluga ning langusteta. Loodussõbrad saavad vaadelda veelinde, kopraid, metssigu ja põtru.
Kui Eestile on tiir peale tehtud, siis tasub vaadata naabrite, lätlaste poole. Ogre, Koiva, Salatsi ja Irbe on head näited mitmekesistest ning põnevust pakkuvatest jõgedest.
## Vaata ka

* sporditurism
* kanuu
* Eesti jõgede loend

## Viited
Staņaudi

**Staņaudi** on küla (*mazciems*) Lätis Cēsise piirkonnas Vecpiebalga vallas. 

Küla asub valla lääneosas Zobolsi järve idakaldal. Staņaudi jääb vallakeskusest Vecpiebalgast 7,6 ja Riiast 117,8 kilomeetri kaugusele. 

Aastail 2009–2021 kuulus küla Vecpiebalga piirkonda.

2007. aastal oli külas neli elanikku.

## Viited
Lībieši

**Lībieši** on küla (*mazciems*) Lätis Cēsise piirkonnas Vecpiebalga vallas. Küla asub valla loodeosas. 

Lībieši jääb vallakeskusest Vecpiebalgast 11,3 ja Riiast 114,2 kilomeetri kaugusele. 

Aastail 2009–2021 kuulus küla Vecpiebalga piirkonda.

Külas asub Lībieši bussipeatus.

2007. aastal oli külas seitse elanikku.

## Viited
Ragaiņi

**Ragaiņi** on küla (*mazciems*) Lätis Cēsise piirkonnas Vecpiebalga vallas. 

Küla asub valla lääneosas. Ragaiņi jääb vallakeskusest Vecpiebalgast 10,4 ning Riiast 116 kilomeetri kaugusele. Aastail 2009-2021 jäi küla Vecpiebalga piirkonda.

Ragaiņi keskaegne kalmistu ehk Kalmeküngas on muinsusmälestisena regionaalse kaitse all.

Aastal 2007 oli külas 3 elanikku.

## Viited
Meirēni

**Meirēni** on küla (*mazciems*) Lätis Cēsise piirkonnas Vecpiebalga vallas. Küla asub valla keskosas. 

Meirēni jääb vallakeskusest Vecpiebalgast 3,2 ja Riiast 129,5 kilomeetri kaugusele. Asula jääb osaliselt Vecpiebalga maastikukaitsealale. 

Aastail 2009–2021 kuulus küla Vecpiebalga piirkonda.

2007. aastal oli külas kaheksa elanikku.

## Viited
Ozoliņi (Vecpiebalga vald)

**Ozoliņi** on endine küla (*mazciems*) Lätis Cēsise piirkonnas Vecpiebalga vallas. 

Küla asus valla edelaosas. Ozoliņi jäi vallakeskusest Vecpiebalgast 7,3 ja Riiast 135,5 kilomeetri kaugusele. 

Aastail 2009–2021 kuulus küla Vecpiebalga piirkonda.

2001. aastal oli külas 17 elanikku.

## Viited
Plauži

**Plauži** on küla (*mazciems*) Lätis Cēsise piirkonnas Vecpiebalga vallas. 

Küla asub valla loodeosas Alaukstsi edelakaldal. Plauži jääb valla- ja piirkonnakeskusest Vecpiebalgast 5,9 ning Riiast 122,9 kilomeetri kaugusele. 

Aastail 2009–2021 kuulus küla Vecpiebalga piirkonda.

2007. aastal oli külas kolm elanikku.

## Viited
Rāgažas

**Rāgažas** on küla (*mazciems*) Lätis Cēsise piirkonnas Vecpiebalga vallas. 

Küla asub valla põhjaosas. Rāgažas jääb vallakeskusest Vecpiebalgast 8,2 ja Riiast 125,6 kilomeetri kaugusele. Küla jääb osaliselt Vecpiebalga maastikukaitsealale.

Aastail 2009–2021 kuulus küla Vecpiebalga piirkonda.

2001. aastal oli külas viis elanikku.

## Viited
Raskumi

**Raskumi** on küla (*mazciems*) Lätis Cēsise piirkonnas Vecpiebalga vallas. 

Küla asub valla keskosas Alaukstsi järve kagukaldal. Raskumi jääb vallakeskusest Vecpiebalgast 4,7 ja Riiast 131 kilomeetri kaugusele. 

Aastail 2009–2021 kuulus küla Vecpiebalga piirkonda.

Muinsusmälestisena on regionaalse kaitse all Raskumi muinaskalmed ehk Kellaküngas, Kalnaraskumi asulakoht ja Raskumi keskaegne kalmistu on muinsusmälestistena kohaliku kaitse all.

2001. aastal oli külas kümme elanikku.

## Viited
Spuldzēni

**Spuldzēni** on küla (*mazciems*) Lätis Cēsise piirkonnas Vecpiebalga vallas. 

Küla asub valla keskosas. Spuldzēni asub vallakeskusest Vecpiebalgast 5,6 ja Riiast 126,9 kilomeetri kaugusel. Küla jääb osaliselt Vecpiebalga maastikukaitsealale.

Aastail 2009–2021 kuulus küla Vecpiebalga piirkonda. Sinna jääb Spuldzēni bussipeatus.

## Elanikkond


* 119 (1989)
* 121 (2000)
* 10 (2007)


## Viited
Tašķēni

**Tašķēni** on küla (*mazciems*) Lätis Cēsise piirkonnas Vecpiebalga vallas. 

Küla asub valla idaosas Viļķenupīte oja kaldal. Tašķēni jääb vallakeskusest Vecpiebalgast 5,5 ning Riiast 131,8 kilomeetri kaugusele. Aastail 2009-2021 jäi küla Vecpiebalga piirkonda.

Aastal 2007 oli külas 5 elanikku.

## Viited
Tomuļi

**Tomuļi** on küla (*mazciems*) Lätis Cēsise piirkonnas Vecpiebalga vallas. 

Küla asub valla põhjaosas Viļķenupīte oja kaldal. Tomuļi jääb vallakeskusest Vecpiebalgast 9,5 ja Riiast 124,8 kilomeetri kaugusele. 

Aastail 2009–2021 kuulus küla Vecpiebalga piirkonda.

2007. aastal oli külas neli elanikku.

## Viited
Smeiļi

**Smeiļi** on endine küla (*mazciems*) Lätis Cēsise piirkonnas Vecpiebalga vallas.

Küla asus valla keskosas. Smeiļi jäi vallakeskusest Vecpiebalgast 0,9 ja Riiast 129 kilomeetri kaugusele. Aastail 2009–2021 kuulus küla Vecpiebalga piirkonda.

Küla asus Vecpiebalga põhjapiiril ja on tänapäeval sellega liidetud.

2007. aastal oli külas kuus elanikku.

## Viited
Veļķumuiža

**Veļķumuiža** on küla (*mazciems*) Lätis Cēsise piirkonnas Vecpiebalga vallas.

Küla asub valla kaguosas. Veļķumuiža jääb vallakeskusest Vecpiebalgast 2,7 ja Riiast 130,8 kilomeetri kaugusele. Asula jääb Vecpiebalga maastikukaitsealale.

Küla on kujunenud endise Veļķi mõisa (*Hohenberg*) keskuse juurde. Aastail 2009–2021 kuulus küla Vecpiebalga piirkonda.

2007. aastal oli külas kolm elanikku.

## Viited
Vēveri (Vecpiebalga vald)

**Vēveri** on küla (*mazciems*) Lätis Cēsise piirkonnas Vecpiebalga vallas. 

Küla asub valla keskosas Alaukstsi järve kagukaldal. Vēveri jääb vallakeskusest Vecpiebalgast 4,7 ning Riiast 131 kilomeetri kaugusele. Aastail 2009-2021 jäi küla Vecpiebalga piirkonda.

Muinsusmälestisena on riikliku kaitse all Vēveris asuv talumeeste-käsitööliste talude grupp, sealhulgas  Virolvēveri talumeeste-käsitööliste talu, Vecvēveri talumeeste-käsitööliste talu, Lielvēveri talumeeste-käsitööliste talu, Mazvēveri talumeeste-käsitööliste talu, Lejasvēveri talumeeste-käsitööliste talu, Kalnvēveri talumeeste-käsitööliste talu, Jaunvēveri talumeeste-käsitööliste talu ja Streinvēveri talumeeste-käsitööliste talu.  Küla moodustab Riia vabaõhumuuseumi Vēveri filiaali.

Aastal 2007 oli külas 6 elanikku.

## Viited
Korfantów

**Korfantów** (saksa *Friedland in Oberschlesien*) on linn Poolas Opole vojevoodkonnas Nysa maakonnas, Korfantówi valla halduskeskus. Korfantów asub Opolest umbes 30 km edelas ja Nysast ligikaudu 18 km läänes.

Esimest korda sai Korfantów linnaõigused 1335. aastal, kuid kaotas need 1742. aastal. Teist korda sai Korfantów linnaõigused 1809. aastal, kuid kaotas need 1945. aastal. Kolmandat korda sai Korfantów linnaõigused 1993. aastal. Kuni 1945. aastani oli linn Saksamaa koosseisus.

## Viited
Abdiel Arroyo

**Abdiel Arroyo Molinar** (sündinud 13. detsembril 1993 Colónis) on Panama jalgpallur, kes mängib ründajana Austraalia kõrgliiga klubis Newcastle Jets ja Panama jalgpallikoondises.

Ta alustas klubikarjääri 2011. aastal kodulinna klubis Árabe Unido. 2016. aastal liitus ta Horvaatia kõrgliiga klubiga Spliti RNK. Seejärel mängis ta Colombia kõrgliiga klubis Deportes Tolima, Uruguay kõrgliiga klubis Danubio ja Costa Rica kõrgliiga klubis Alajuelense.

2018. aastal liitus ta taas Árabe Unidoga, kuid mängis hooaja 2018–2019 esimeses pooles Portugali kõrgliiga klubis Santa Clara. 2019. aastal suundus ta laenule Newcastle Jetsi.

Panama jalgpallikoondises tegi Arroyo debüüdi 2014. aasta augustis sõprusmängus Peruu vastu. Koondisekarjääri esimese värava lõi ta 14. juunil 2016 Copa América Centenario viimases alagrupimängus Tšiili vastu. Ta on kuulunud Panama koondisse veel ka 2015. aasta CONCACAF Gold Cupil, 2017. aasta CONCACAF Gold Cupil, 2018. aasta maailmameistrivõistlustel ja 2019. aasta CONCACAF Gold Cupil.
Oksitaanikeelne Vikipeedia

**Oksitaanikeelne Vikipeedia** (oksitaani keeles *wikipèdia en occitan*) on Vikipeedia oksitaanikeelne versioon.

Oksitaanikeelsele Vikipeediale pandi alus 20. oktoobril 2003.

Seal on  artiklit, millega see on artiklite arvult . keeleversioon, ja  lehekülge. Seal on  registreeritud kasutajat (kellest aktiivseid on ) ja  administraatorit.

44% oksitaanikeelse Vikipeedia artiklitest on bottide loodud. 

## Viited

## Välislingid
*Oksitaanikeelne Vikipeedia
Nevarikeelne Vikipeedia

**Nevarikeelne Vikipeedia** (nevari keeles विकिपिडियाय् लसकुस) on Vikipeedia nevarikeelne versioon.

Nevarikeelsele Vikipeediale pandi alus 4. juunil 2006.

Seal on  artiklit, millega see on artiklite arvult . keeleversioon, ja  lehekülge. Seal on  registreeritud kasutajat (kellest aktiivseid on ) ja  administraatorit.

87% nevarikeelse Vikipeedia artiklitest on bottide loodud. 

## Viited

## Välislingid
*Nevarikeelne Vikipeedia
Aragonikeelne Vikipeedia

**Aragonikeelne Vikipeedia** (aragoni keeles *Wikipedia en aragonés* või *Biquipedia*) on Vikipeedia aragonikeelne versioon.

Aragonikeelsele Vikipeediale pandi alus 21. juulil 2004.

Seal on  artiklit, millega see on artiklite arvult . keeleversioon, ja  lehekülge. Seal on  registreeritud kasutajat (kellest aktiivseid on ) ja  administraatorit.

## Viited

## Välislingid
*Aragonikeelne Vikipeedia
NSV Liidu meistrivõistlused males

**NSV Liidu meistrivõistlused males** (vene keeles Чемпионат СССР по шахматам) olid Nõukogude Liidu meistrivõistlused males. Meistrivõistluste finaalturniiri võitjast sai **NSV Liidu malemeister**.

Enne 1947. aastat korraldati NSV Liidu esivõistlusi ebaregulaarselt, enamjaolt iga kahe aasta tagant (1920, 1923, 1924, 1925, 1927, 1931, 1933, 1935, 1937, 1939, 1940, 1944, 1945). Alates 1947. aastast hakati meistrivõistlusi pidama igal aastal kuni Nõukogude Liidu lagunemiseni (1991). 

## 1920–1937
1920. aastal toimus Moskvas ülevenemaaline maleolümpiaad, mille kolm paremat olid Aleksandr Alehhin, Pjotr Romanovski ja Grigori Löwenfisch. Hiljem hakati seda võistlust pidama Nõukogude Liidu esimeseks maletšempionaadiks. Alehhin emigreerus 1921. aastal. 

1923. aastal korraldati Petrogradis üleliiduline maleturniir-tšempionaat, kus kaks edukamat olid Romanovski ja Löwenfisch. Aasta hiljem peeti Moskvas III NSV Liidu meistrivõistlused. Võitis Jefim Bogoljubov Romanovski ees. Järgmistel meistrivõistlustel 1925. aastal Leningradis tuli Bogoljubov teist korda malemeistriks. Hõbemedali sai Löwenfisch. 1926. aastal Bogoljubov emigreerus. 

1927. aastal Moskvas V NSV Liidu meistrivõistlustel jagasid esikohta Fedir Bogatõrtšuk ja Pjotr Romanovski. Mõlemad kuulutati NSV Liidu malemeistriteks.
 
1929. aastal Odessas võitis VI NSV Liidu meistrivõistlused Boriss Verlinski. Selle võidu eest sai ta esimeseks ametlikuks NSV Liidu suurmeistriks.

1931. ja 1933. aastal tuli NSV Liidu meistriks Mihhail Botvinnik. Aastavahetusel 1934/1935 toimunud esivõistlustel jagasid esikohta Ilja Rabinovitš ja Grigori Löwenfisch (Botvinnik osa ei võtnud). Mais 1937 tuli NSV Liidu meistriks taas Grigori Löwenfisch. Botvinnik, kes vahepeal oli võitnud rahvusvahelise turniiri Moskvas (1935), oli seotud kandidaadiväitekirja kaitsmisega ja meistrivõistlustel ei osalenud. Pärast Löwenfischi võitu Botvinnik õnnitles teda ja tegi talle ettepaneku pidada omavaheline matš. Kahe nädala pärast võttis vastava otsuse vastu malejuhtkond. Matš peeti septembris ja jäi viiki 3:3. Löwenfisch kaitses meistritiitlit.

## Enim kordi NSV Liidu meistriks tulnud maletajad

*6 – Mihhail Botvinnik, Mihhail Tal 
*4 – Tigran Petrosjan, Viktor Kortšnoi, Aleksandr Beljavski
*3 – Paul Keres, Leonid Stein, Anatoli Karpov

## Vaata ka
*NSV Liidu naiste meistrivõistlused males
*NSV Liidu suurmeister
*Venemaa meistrivõistlused males

## Viited
Jevgeni Pigussov

**Jevgeni Anissimovitš Pigussov** (vene keeles Евгений Анисимович Пигусов; sündinud 31. märtsil 1961 Kemerovos) on vene maletaja, rahvusvaheline suurmeister (1987). 

Pigussov võitis aastavahetusel 1980/1981 Groningenis peetud Euroopa juunioride meistrivõistlustel hõbemedali. 1983. aastal sai ta FIDE-lt rahvusvahelise meistri nimetuse. Suurmeistriks sai ta 26-aastaselt 1987. aastal.  

Ta mängis 1993. aastal Bielis FIDE maailmameistrivõistluste tsoonidevahelisel turniiril (74 osavõtjat), kus jäi 42. kohale. 

2000. aastal anti Pigussovile Venemaa suurmeistri nimetus.

2001. aastal Elistas Venemaa meistrivõistlustel jagas ta 4.–20. kohta ja kvalifitseerus samal aastal Ohridis toimunud Euroopa meistrivõistlustele, kus sai 45. koha. 

2002. aastal pääses Pigussov mängima Moskvas peetud FIDE maailmameistrivõistlustele (128 osavõtjat), kus sai turniiritabelis 49. asetuse. Ta kaotas teises ringis Zhang Pengxiangile ja langes edasisest konkurentsist välja.

## Välislingid
*Jevgeni Pigussov FIDE andmebaasis
Nahuakeelne Vikipeedia

**Nahuakeelne Vikipeedia** (nahua keeles *Huiquipedia nāhuatlahtōlcopa*) on Vikipeedia nahuakeelne versioon.

Nahuakeelsele Vikipeediale pandi alus 2003. aastal.

Seal on  artiklit, millega see on artiklite arvult . keeleversioon.

## Viited

## Välislingid
*Nahuakeelne Vikipeedia
Gorzów Śląski

**Gorzów Śląski** (ajalooline nimi **Gorzowo**, saksa *Landsberg*) on linn Poolas Opole vojevoodkonnas Olesno maakonnas, Gorzów Śląski valla halduskeskus. Gorzów Śląski asub Olesnost umbes 17 km põhjas ja Częstochowast ligikaudu 56 km loodes, Prosna jõe kaldal.

Asula on rajatud 1241. aastal, linnaõigused sai enne 1294. aastat. Kuni 1945. aastani oli linn Saksamaa koosseisus.

## Viited
Amfroipret

**Amfroipret** on endine vald Põhja-Prantsusmaal Nordi departemangus Aulnoye-Aymeries' kantonis.

1. jaanuaril 2025 liideti Amfroipret' vald L'Orée de Mormali vallaga.

## Viited
Młynary

**Młynary** (saksa *Mühlhausen in Ostpreußen*) on linn Poolas Warmia-Masuuria vojevoodkonnas Elblągi maakonnas, Młynary valla halduskeskus. Młynary asub Elblągist umbes 22 km läänes.

Młynary sai linnaõigused enne 1329. aastat, kuid kaotas need 1945. aastal. Linnaõigused sai Młynary tagasi 1984. aastal. Teises maailmasõjas hävis umbes 70% linnast. Kuni 1945. aastani oli linn Saksamaa (Ida-Preisimaa) koosseisus.

## Viited
Sępopol

**Sępopol** (varem **Szępopel**, saksa *Schippenbeil*) on linn Poolas Warmia-Masuuria vojevoodkonnas Bartoszyce maakonnas, Sępopoli valla halduskeskus. Sępopol asub Bartoszycest umbes 14 km idas.

Sępopol sai linnaõigused 1351. aastal, kuid kaotas need 1946. aastal. Linnaõigused sai Sępopol tagasi 1973. aastal. Teises maailmasõjas hävis ligikaudu 75% linnast. Kuni 1945. aastani oli Sępopol Saksamaa (Ida-Preisimaa) koosseisus.

## Viited
Ebaõigusriik

**Ebaõigusriik** (saksa keeles *Unrechtsstaat*) on vastand õigusriigi (saksa keeles *Rechtsstaat*) mõistele ja tähendab olukorda, kus riigis valitsev õiguskord rikub rahvusvahelise kogukonna tunnustatud ja kokkulepitud inimõigusi. Ebaõiglusriigi loomine algab valitsusvõimu teostavate isikute korrumpeerumisest, jätkub "toiduahela" (sõltlased, kelle toimetuleku allikaks on valitseja poolt jaotatavad rahad) loomisega ning tipneb kohtu-institutsiooni alistamisega valitsusvõimu kandjate tahtele.

Territoriaalriik põhineb ühtsel õiguskorral, mis on sätestatud kas kokkulepetega (Magna Carta) ja mõjutatud riigikohtu otsustega (common law - anglo-ameerika õigussüsteem) või sätestatud põhiseaduse ja sellest tulenevate seadustega (mandri-euroopa ehk romaani-germaani õigussüsteem).

Ebaõigusriigiks võib pidada poliitilist korda, milles puudub kirjapandud õiguskord või on see sätestatud nii, et valitseval eliidil on õigused ja alamatel kohustused. Ebaõigusriigiks võib nimetada ka riiki, mille haldusvõimu teostamise eest vastutavad institutsioonid ei suuda kehtestada ja hoida seadustega sätestatud õiguskorda.  

Klassideks jaotatud elanikkonnaga riik on ebaõigusriik, sest selles jagunevad inimeste õigused ja kohustused vastavalt sellele, millisesse ühiskonna klassi või seisusse ta kuulub. Näiteks oli keskaja Euroopas vaid valitseval lääniisandal (inglise keeles *landlord*) õigus omada maad (lääni) ning kui ta oli seda sunnitud müüma, siis võis seda omandada vaid teine lääniisand, kuid mitte rikas kaupmees või käsitööline. Vastavalt ei olnud maaorjadel mingeid isiklikke õigusi peale õiguse elule. Tänapäeval jagunevad õigused ja kohustused vastavalt klassikuuluvusele India hinduistlikes kogukondades. 

Saksa Föderaalne Konstitutsioonikohus sätestas mitmes kohtuotsuses, et Saksamaal 1940. aastatel valitsenud riigikorda tuleb nimetada „kuritegelikuks riigiks“ (saksa keeles *Verbrecherstaat*), sest riiklikud institutsioonid olid alistunud kuritegeliku organisatsiooni võimutaotlustele ning teenisid seda vastu vaidlemata. Ka Saksa Demokraatlikku Vabariiki ja teisi kommunistlikke riike on nimetatud ebaõigusriigiks.    

## Vaata ka
* Õiglus
*Õigusriik
*Õigusriigi põhimõte

## Viited
Communauté urbaine de Dunkerque

**Communauté urbaine de Dunkerque** on vallaülene struktuur (*[[communauté urbaine]]*) keskusega Dunkerque'i vallas. See asub Põhja-Prantsusmaal Hauts-de-France'i piirkonnas Nordi departemangus. See loodi 1968. aasta oktoobris. 2014. aastal elas seal 203 770 inimest, kellest 90 721 elas päris Dunkerque'is; pindala on 299,89 km².

## Koosseis

*Communauté urbaine* koosneb järgmisest 17 vallast:

# Armbouts-Cappel
# Bourbourg
# Bray-Dunes
# Cappelle-la-Grande
# Coudekerque-Branche
# Craywick
# Dunkerque
# Ghyvelde
# Grande-Synthe
# Grand-Fort-Philippe
# Gravelines
# Leffrinckoucke
# Loon-Plage
# Saint-Georges-sur-l'Aa
# Spycker
# Téteghem-Coudekerque-Village
# Zuydcoote
Vakk (anum)

**Vakk** on sõõriku või ovaalse põhjaga silindriline nõu, mille kere on painutatud õhukesest lauast, puukoorest või sarnasest materjalist.  Need olid ajalooliselt tüüpilised eesti talupoja tarbeesemed, mille läbimõõt jäi tavaliselt vahemikku 30–40 cm ja kõrgus 10–20 cm.

Vakkadest lihtsaim on suuremas osas Eestis käsitsikülvil kasutatud kaunistamata külimit ehk külivakk, mis on ühtlasi ka põline viljamõõdu riist, mida on mainitud mitmes XIII sajandi ürikus. 

Kaanega veimevakad ja karbid on enamasti rikkalikult ornamenteeritud. Neid kasutati ennekõike naiste mitmesuguste pidulikumate rõivaesemete ja ehete hoidmiseks. Veimevakad olid ühtaegu tähtsaks atribuudiks eesti vanas pulmakombestikus – neist jagas pruut pulmalistele kinke (veimi).

Painutatud reisivakad on alati rautatud (tavaliselt nelja vitsaga). Reisivakku kasutati pikematel sõitudel teemoona paigutamiseks.

## Viited
Communauté d'agglomération Valenciennes Métropole

**Communauté d'agglomération Valenciennes Métropole** on vallaülene struktuur (*[[communauté d'agglomération]]*) keskusega Valenciennesi vallas. See asub Põhja-Prantsusmaal Hauts-de-France'i piirkonnas Nordi departemangus. See loodi 2000. aasta detsembris. 2014. aastal elas seal 193 872 inimest, kellest 44 684 elas päris Valenciennesis.

## Koosseis

*Communauté d'agglomération* koosneb järgmisest 35 vallast:

# Anzin
# Artres
# Aubry-du-Hainaut
# Aulnoy-lez-Valenciennes
# Beuvrages
# Bruay-sur-l'Escaut
# Condé-sur-l'Escaut
# Crespin
# Curgies
# Estreux
# Famars
# Fresnes-sur-Escaut
# Hergnies
# Maing
# Marly
# Monchaux-sur-Écaillon
# Odomez
# Onnaing
# Petite-Forêt
# Préseau
# Prouvy
# Quarouble
# Quérénaing
# Quiévrechain
# Rombies-et-Marchipont
# Rouvignies
# Saint-Aybert
# Saint-Saulve
# Saultain
# Sebourg
# Thivencelle
# Valenciennes
# Verchain-Maugré
# Vicq
# Vieux-Condé
Zalewo

**Zalewo** (varasem nimi **Zełwałd**, saksa *Saalfeld in Ostpreußen*) on linn Poolas Warmia-Masuuria vojevoodkonnas Iława maakonnas, Zalewo valla halduskeskus. Zalewo asub Iławast umbes 30 km põhjas.

Asula on rajatud 1299. aastal. Linnaõigused sai 1305. aastal, kuid kaotas need 1945. aastal. Linnaõigused sai Zalewo tagasi 1987. aastal. Teises maailmasõjas hävis ligikaudu 75% linnast. Kuni 1945. aastani oli linn Saksamaa koosseisus.

## Viited
Andres Allik

**Andres Allik** (sündinud 13. aprillil 1958 Tallinnas) on keraamikaahjude ehitusmeister.

## Elukäik
1986. aastal asus Andres Allik meistrina tööle Eesti Riikliku Kunstiinstituudi keraamikaosakonnas. Sealt hakkas süvenema huvi keraamikaahjude vastu. 1990. aastate alguses täiendas ta end Kuopio Disainiakadeemias keraamikaahjude ehitamise alal. Seejärel hakkas juhtima keraamikaahjude ehitamisele spetsialiseerunud ettevõtet OÜ Kerako, mille omanik on ta tänini. 

## Looming
Andres Allik on ehitanud peamiselt elektri-, gaasi- ja puuküttega ahjusid. Ta on öelnud, et tema töö eesmärgiks on aidata kunstnikel realiseerida oma ideid.

Alates 1990. aastate keskpaigast on loometöö fookuses puuküttega ahjude arhitektuur ja ehitus. Andres on disaininud ja ehitanud kümneid seda tüüpi ahje Ameerika Ühendriikides, Jaapanis, Austraalias ja mitmes Euroopa riigis. Eritööna on valminud *petal kiln* ehk õielehe tüüpi ahi, mida saab rakendada suurte, inimmõõtu saviskulptuuride põletamiseks, sest ahi ehitatakse skulptuuri ümber. Lisaks muudab seda tüüpi põletuse eriliseks asjaolu, et ahi võetakse skulptuuri ümbert lahti ajal, kui temperatuur selle sees on üle tuhande kraadi. Skulptuur, põletus ja ahju avamine moodustavad tervikliku *performance*'i.  

Aastal 2000 disainis ja ehitas Andres koos Seagrove'i (USA) keraamikutega anagama tüüpi puupõletusahju Kohilasse. Sellest sai ajend esimese Kohila Sümpoosioni korraldamiseks, mida ta edaspidi viis läbi koos keraamikute Aigi Orava ja Külli Kõivuga.  

Andres on esinenud erialastel konverentsidel ja sümpoosionidel, näiteks Euroopa Puupõletuskonverentsil ja Austraalia Keraamikatriennaalil.  

## Isiklikku
Andres Allik on keraamik Ingrid Alliku abikaasa.

## Tunnustus

* 2025 – Eesti Kultuurkapitali Kujutava ja rakenduskunsti sihtkapitali aastapreemia 

## Viited
Biti keel

**Biti keel** on moni-khmeeri keelte palaungi harusse kuuluv keel, mida kõnelevad bitid Hiinas Yunnani provintsis ja Laoses Phongsaly provintsis.

## Viited

## Välislingid
*http://endangeredlanguages.com/lang/1239
*https://glottolog.org/resource/languoid/id/bitt1240
Modernne riik

**Modernne riik** on tänapäeval vaba ja demokraatlik poliitiline süsteem, mille keskmes on kodanik. Tunnuseks on isikuvabaduse kaitse, poliitiline subjektsus ja võimu suunatus kodanike teenistusse. Selle aluseks on nii demokraatlik rahvasuveräänsus kui liberaalsed kodanikuvabadused ja õigusriiklus ning valitsemise suunatus kodanike heaolule. Taoline ühiskonnakorraldus vajab ühtsust ja korrastatust ehk poliitilise kogukonna sidusust, mis peab väljenduma lisaks õiguslikule ka poliitilises enesekorraldusvõimes. 

Isikuvabaduste kaitse ja tõhusa otsustamise teevad võimalikuks poliitilised asutused (institutsioonid). Muutuvas maailmas tuleb ühiskonna aluseks olevad asutusi ja norme pidevalt kohendada, nii et muudatus ja püsivus oleksid tasakaalus. 

Modernne riik sündis territoriaalriigis rajatud õiguse keskkonnas, mis pakkus turumajandusele piiramatuid arenguvõimalusi. Modernses riigis süvenes spetsialiseerumine, arendati infrastruktuuri ja tehnilist elukeskkonda. Modernses riigis kujunes vaba turumajandus ja toimus rikkuse kasvu ning elavnes kultuurielu. 

## Vaata ka
* Avalik haldus
*Ebaõigusriik
* Kodanikuühiskond
* Riik
* Sotsiaalriik
* Õigusriik
Laja jõgi

**Laja** (vene *Лая*) on jõgi Euroopas Põhja-Venemaal Arhangelski oblastis. Voolab põhja. Suubub vasakult Dvinasse. Jääkatte all oktoobri lõpust või novembri algusest kuni aprilli lõpuni. 

Viimane lisajõgi enne Dvina suubumist Põhjamerre. 

Pikkus 131 km.

Suuremad lisajõed on Lita, Šuhta, Jetša (Jatša).
Kisielice

**Kisielice** (saksa *Freystadt in Westpreußen*) on linn Poolas Warmia-Masuuria vojevoodkonnas Iława maakonnas, Kisielice valla halduskeskus. Kisielice asub Iławast umbes 20 km läänes.

Asula rajati 13. sajandi lõpus. Kisielice sai linnaõigused 1331. aastal, kuid kaotas need 1946. aastal. Linnaõigused sai Kisielice tagasi 1986. aastal. Teises maailmasõjas hävis ligikaudu 80% linnast. Kuni 1945. aastani oli linn Saksamaa (Ida-Preisimaa) koosseisus.

## Viited
Glämping

**Glämping** (inglise keeles *glamping* < *glamorous* 'elegantne' + *camping* 'telkimine') on tavalisest telkimisest luksuslikum ja mugavam. See majutusvorm on 21. sajandil populaarsust koguv ööbimisviis turistide seas, kes tahavad hotellimajutuse luksusele lisaks seikluslikkust, looduslähedust, rahu ja vaikust. Tavaliselt kasutatakse glämpingus *bell*-telke.

## Ajalugu
Sõna *glamping* hakkas levima 2005. aastal Suurbritannias ning lisati üheksa aastat hiljem Oxfordi inglise keele sõnaraamatusse. Kuigi sõna on uus, siis luksuslikult telkimise mõiste ei ole. Nimelt korraldas Šotimaa Atholli provintsi krahv John Stewart 16. sajandil Highlandis suurejoonelise pillava vastuvõtu kuningas James V-le ja tema emale. Krahv püstitas luksuslikud telgid, mis olid sisustatud sarnaselt paleega.

Ajalooliselt kõige ekstravagantsem telgis ööbimine leidis aset 1520. aastal Põhja-Prantsusmaal. Seal toimus 17-päevane diplomaatiline tippkohtumine riikide suhete parandamiseks Inglismaa kuninga Henry VIII ja Prantsusmaa kuninga François I vahel. Mõlema kuningriigi peale oli kokku umbes 2400 telki, mis olid valmistatud siidist ja kuldniidist. Janukustutust pakkusid purskkaevud, milles voolas vee asemel punane vein. Sisustus oli enamjaolt kullatud.

400 aastat hiljem, 1920. aastatel muutus rikaste ameeriklaste ja inglaste seas populaarseks safari eesmärgil Aafrikas reisimine. Majutamiseks kasutati safari-telke, mis olid mugavalt sisustatud. Näiteks reisis endine Ameerika Ühendriikide president Theodore Roosevelt 1909. aastal oma pojaga Mombasasse ning nende telkide sisustuse juurde kuulusid mullivann ja 60 raamatust koosnev raamatukogu.

## Tänapäev
2014. aasta Google'i otsingud näitasid, et sõna *camping* otsiti ainult seitse korda rohkem kui sõna *glamping*. Tänapäeval on üle maailma umbes 800 kohta, kus on võimalik kogeda glämpingut. Inimesed saavad valida viie telgivariandi vahel. Nendeks on jurta-telk, tipi- ehk vigvam-telk, *[[bell]]*-telk, safaritelk ja *cabin*-telk. 

Glämpingu kategoorias on kasutusel ka puuonnid ja uhkemad karavanid. Paljud suuremad festivalid pakuvad glämpingu võimalusi. Peamisteks telkideks on *bell*-telgid, sest neid on kõige kergem transportida. Eestis oli 2019. aastal võimalik kaheksal üritusel valida majutuseks luksusliku telkimise. Nendeks üritusteks olid: Intsikurmu muusikafestival, Viru Folk, Kalana Saund festival, Retrobest, Juu Jääb, Võnge kultuurifestival, I Land Sound ja ansambli Metallica kontsert Tartus.

## Viited
Sulgpall 2020. aasta suveolümpiamängudel

**[[Sulgpall]] [[2020. aasta suveolümpiamängud]]el** Tōkyōs peeti 24. juulist 2. augustini. 172 sportlast võistlesid viiel alal.

Toimusid individuaalsed võistlused naistele ja meestele ning kolm paarismängu võistlust (meeste, naiste, segavõistlused).

Mängudes osalemiseks pidid sportlased läbima üheaastase kvalifikatsiooni. Olümpiaturniiri loosimine toimus 2020. aasta juunis.

Võistluspaik oli Musashino Forest Sport Plaza, Tōkyō prefektuuri Chofu ja Fuchu linnade piiril.

Meeste üksikmängu võitis Viktor Axelsen Taanist ja naiste üksikmängu Chen Yufei Hiinast. Meeste paarismägu olümpiavõitjad olid Lee Yang ja Wang Chi-lin Hiina Taipeist ning naiste paarismägu võitsid Greysia Polii ja Apriyani Rahayu Indoneesiast. Segapaarismängus tulid olümpiavõitjateks Wang Yilyu ja Huang Dongping Hiinast.

Eestist võistlesid Raul Must ja Kristin Kuuba.
Frombork

**Frombork** (saksa *Frauenburg*) on linn Poolas Warmia-Masuuria vojevoodkonnas Braniewo maakonnas, Fromborki valla halduskeskus. Frombork asub Visla lahe kaldal.

Frombork sai linnaõigused 1278. aastal. Alates 1466. aastast oli linn Poola Kuningriigi koosseisus. Esimese Poola jagamise tagajärjel läks linn 1772. aastal Preisi kuningriigi võimu alla. Teises maailmasõjas hävis umbes 70% linnast. 1945. aastal läks Frombork Poolale ja kaotas linnaõigused. Frombork sai linnaõigused tagasi 1959. aastal.

Fromborkis elas aastatel 1510–1516 ja 1522–1543 ning ka suri seal astronoom Mikołaj Kopernik.

## Viited
Miłomłyn

**Miłomłyn** (saksa *Liebemühl*) on linn Poolas Warmia-Masuuria vojevoodkonnas Ostróda maakonnas, Miłomłyni valla halduskeskus. Miłomłyn asub Ostródast umbes 12 km loodes.

Miłomłyn sai linnaõigused 1335. aastal, kuid kaotas need 1945. aastal. Linnaõigused sai Miłomłyn tagasi 1998. aastal. Teises maailmasõjas hävis ligikaudu 90% linnast. Kuni 1945. aastani oli linn Saksamaa (Ida-Preisimaa) koosseisus.

## Viited
Bisztynek

**Bisztynek** (saksa *Bischofstein*) on linn Poolas Warmia-Masuuria vojevoodkonnas Bartoszyce maakonnas, Bisztyneki valla halduskeskus. Bisztynek asub Bartoszycest umbes 20 km lõunakagus.

Asula on rajatud 1346. aastal, linnaõigused sai 1385. aastal. Alates 1466. aastast kuulus Bisztynek Poola Kuningriigi koosseisu. Esimese Poola jagamise tulemusel läks linn 1772. aastal Preisi kuningriigi võimu alla. Tagasi Poolale läks linn 1945. aastal.

## Viited
Hüpokseemia

**Hüpokseemia** on hapnikupuudus arteriaalses veres.

Hapnikupuudus tekib kui hapniku osarõhk arterites ei ole piisav hemoglobiini küllastumiseks hapnikuga. Hüpokseemiat võivad tihti põhjustada hingamisteede ja kopsuhaigused.

Hüpokseemia võib põhjustada hüpoksiat.

## Viited
Finbo Cargo

**Finbo Cargo** on Eckerö Line'i ro-pax-laev, mis sõidab Liinil Muuga–Vuosaari. 

## Sõsarlaevad
Koos praeguse Finbo Cargoga tellis Merchant Ferries järgmised laevad: 
*Dawn Merchant
*Brave Merchant
*Northern Merchant

## Laevaliinid
*Dover–Dunkirk (oktoober 2000 – juuli 2006)
*Barcelona – Palma de Mallorca (august–oktoober 2006)
*Barcelona/Valencia – Palma de Mallorca/Ibiza/Maó (oktoober 2006 – september 2007)
*Dover–Calais (11. jaanuar 2008 – mai 2010)
*Liverpool–Dublin (veebruar 2011 – mai 2019)
*Helsingi–Tallinn/Muuga (alates juunist 2019)
Whataboutism

***Whataboutism*** on tehnika või tava vastata kriitilisele, süüdistavale või keerulisele küsimusele, rünnates küsijat või kedagi kolmandat vastusüüdistusega, sarnase kriitikaga või teise probleemiga. Selle propagandistliku demagoogiavõtte nimetus tuleneb ingliskeelsest küsimuse algusest *"What about...?",* ehk eesti keeles "Aga mida te ise teete" või "Aga nemad ka". 

Mõiste pärineb külma sõja aegsest dialoogist Lääne ehk Ameerika Ühendriikide ja Nõukogude Liidu vahel, kus reaktsioon Lääne kriitikale oli reeglina vastamine kriitikaga, mis inglise keeles algas väljendiga *„What about...“* ning millele järgnes suvaliselt valitud halvustamine, näiteks „Aga teie ju kiusate vähemusi!“. Konkreetselt selle mõiste tekkimise ajaks peetakse 1993. aastat, kuigi tehnika on levinud ka tänapäeval ning seda kohtab lisaks suurriikide Ameerika Ühendriikide ja Venemaa Föderatsiooni presidentidele ka Eesti poliitikute puhul. 

Säärane taktika ei pruugi alati olla ainult negatiivne, kuna iga kriitika, süüdistus, küsimus tuleb seada ajaloolisesse ning geograafilisse konteksti. Paratamatult tekib riikidel olukordi, kus korraga on vaja lahendada palju probleeme ja pinge vähendamiseks kasutatakse *whataboutism*'i, et keskenduda mõnele tähtsamale sõlmpunktile. Kõige rohkem kasu saab taolise tehnika kasutamisest siiski kasutaja ise.

## Nõukogude Venemaa
Nõukogude Venemaa kui *whataboutism*'i alustaja kasutas antud tehnikat eelkõige läänepoolse kriitika vastu nende inimõiguste rikkumise kohta. Nõukogude Liit vastas sellistele süüdistustele tavaliselt vastusüüdistustega, näiteks "Kas tõesti? Aga teie ju lintšite mustanahalisi."

## Venemaa Föderatsioon
Ajakirjanik Luke Harding on kirjeldanud Venemaa *whataboutism*'i kui "sisuliselt rahvuslik ideoloogia". Seda järeldab ta tõsiasjast, et läänemaailma riigijuhtide külastades Venemaa väidetavate demokraatlike ebaõnnestumiste üle kaevates osutab Putin nende endi registrile sõnadega: "Aga ..." Kui väljastpoolt avaldati kriitikat nende poliitiliste protesteerijate jõuga mahasurumise kohtapeale 2012. aasta valimisi, saadi Kremlist vastusüüdistus Suurbritannia suunas.

## Ameerika Ühendriigid
Ameerika Ühendriikide ajaloos on kõige rohkem *whataboutism*'iga seotud 45. president Donald Trump. Ta süüdistas tervishoiu nõrkuses *[[Obamacare]]*'i ning enda seotuse Venemaaga lükkas demokraatide kaela.

## Vaata ka
* Propaganda
* Demagoogia
* Tõejärgne poliitika
* Õlgmees

## Viited

## Välislingid
* https://www.economist.com/europe/2008/01/31/whataboutism
Kanoeiro keel

**Kanoeiro keel** ehk **ava keel** on Brasiilias Goiási osariigis räägitav tupii-guaranii keel.

Kanoeiro keel on äärmiselt ohustatud, selle kõnelejaid on eri hinnangutel 14–40.

Kanoeiro keeles on 12 konsonantfoneemi ja 12 vokaalfoneemi.

## Viited

## Välislingid
*https://glottolog.org/resource/languoid/id/avac1239
*http://www.endangeredlanguages.com/lang/681
Linnaturism

**Linnaturism** on turismivorm, kus turismiteenuste pakkumine on linnakeskkonnas (näiteks ostureisid, kultuuriüritused). 
Linnaturismil on palju eesmärke, kuid peamisteks on külastada muuseume, kunstigaleriisid, kirikuid, pilvelõhkujaid, ajaloolise väärtusega ehitisi, mälestusmärke ja muud seesugust. See turismivorm on seotud ka kultuuriturismiga, külastades festivale, kontserte, paraade, konverentse või ööklubisid. Paljud inimesed ühendavad linnaturismi ka ostureisidega, eriti maakohtadest või väiksematest linnadest pärit külastajad.

## Ajalugu
20. sajandi alguses edenes linnaturism turismivormina, eriti Ameerika Ühendriikides tõusis turism märgatavalt ja elanike seas muutus teiste linnade külastamine ja uute kogemuste saamine üha populaarsemaks. 1980. aastatel hakati ka linnaturismi rohkem uurima ja ka odavamad lennupiletid edendasid antud turismiliiki veelgi, näiteks pidid Euroopa linnad oma turundust hakkama rohkem arendama uue toote – linnapuhkuse – ümber.

## Linnaturism Eestis
Eestis on kõige populaarsemaks linnaturismi sihtkohaks pealinn Tallinn. Tallinnas on säilinud keskaegset kultuuri ja arhitektuuri, mida mujal maailmas väga ei leidu. Samuti leidub seal tegevust ja vaatamisväärsusi kõikidele inimestele, näiteks noorematele turistidele pakub huvi tänapäevane Telliskivi Loomelinnak, mis on Eesti suurim loomekeskus. Seal leidub stuudioid, kunstikontoreid, ateljeesid ja muud seesugust. Samuti leidub seal disaini- ja sisekujunduspoode ning palju kohvikuid ja restorane. Õhtuti saab külastada meelelahutuskeskusi nagu Vaba Lava Teater ning Sõltumatu Tantsu lava. 
Teisalt leidub Tallinna kesklinnas näiteks 17. sajandil rajatud Bastioni Käike, mida kasutasid tol ajal sõdurid. Tänapäeval saavad turistid seda giidiga külastada ning seal leidub tegevust igas vanuses külastajale.
 
## Linnaturism maailmas
 
Maailma seisukohalt on populaarsemad linnaturismi sihtkohad just suured metropolid, kus leidub igaühele midagi huvipakkuvat, näiteks London, Pariis ja New York. Näiteks Londonis käib iga aasta umbes 30 miljonit turisti üle kogu maailma ning nad jätavad linna 15 miljonit naela aastas. Populaarsemateks sihtkohtadeks on Buckinghami palee, Green Park, muuseumid nagu Victoria ja Alberti Muuseum ja Briti Muuseum. Londonis leidub tegevust igale külastajale.
Ka reisifirmad on järjest enam hakanud edendama linnaturismi ning selle kultuuriturismiga ühendamist. Reisikorraldajad on kokku pannud pakettreise, mis sisaldab külastusi kindlas linnas ning samuti ka linnade ringreise mõnes riigis või mandril ja turiste võtavad vastu giidid, kes tutvustavad külastajatele linna. 

## Viited
Maitreja

**Maitreja** (sanskriti keeles *maitreya*; paali keeles *metteyya *‘sõbralik’; tiibeti keeles *byams pa*; hiina keeles 彌勒 *mile*; jaapani keeles *miroku*) on mütoloogiline bodhisattva, kellest tulevikus saab järgmine buda ning ainus bodhisattva, keda tunnustavad kõik peamised budismi voolud.

## Theravaada

Paali kaanonis mainitakse Maitrejat ainult üks kord, kui Šākjamuni ennustab Maitreja tulemist. Maitrejast on aga sageli juttu paalikeelsetes kommentaarides (näiteks Buddhaghosa *[[Visuddhimagga]]*’s).

## Mahajaana

Maitreja esineb juba kõige varajasemates mahajaana suutrates (*[[Lalitavistara]]*'s, *Divya-avadāna*’s, *[[Mahāvastu]]*’s). 

Lootossuutras ja *[[Vimalakīrtinirdeśa-sūtra]]*’s on Maitreja veel madalamal tasemel oma õpetajast Mandžušrīst. 

*[[Gaṇḍavyūha-sūtra]]*’s on ta Sudhana bodhisattvast hüvesõber. 

Kõige täielikum Maitreja kirjeldus leidub *Maitreyavyākaraṇa*’s, kus Maitreja on üheksanda taseme bodhisattva.

## Budistlik kosmoloogia

Budistliku kosmoloogia kohaselt viibib Maitreja praegu Tušita taevas, kus ta ootab oma aega, et laskuda budana inimeste maailma. 

Millal see toimub, selle kohta on rohkesti legende. Arvatakse, et Maitreja sünnib siis, kui inimeste eluiga küünib 84 tuhande aastani ja kogu maailm asub õiglase budistliku valitseja juhtimise all. 

Teiste legendide kohaselt saabub Maitreja alles siis, kui kogu praegune õpetus on unustatud. 

## Ikonograafia

Maitreja kultus on eriti populaarne Sise-Aasias ja Himaalajas, kus tema auks on püstitatud palju hiigelsuuri kujusid. 

Maitrejat kujutatakse enamasti troonil istuvana, jalgu maha toetades, harva lootosasendis. Ta on kullakarva kehaga, tema tunnusesemed on seadmuseratas, stuupa ja vaas.

## Vaata ka

* Budai

## Välislingid
* Palikanon.com: metteyya.
Iron Man

**Iron Man** võib tähendada järgmist:
* Iron Man (ajakiri)
* "Iron Man", metal-bändi "Black Sabbath" laul

## Vaata ka
* Raudmees (täpsustus)
Võidukaar (kirikuarhitektuur)

**Võidukaar** ehk **triumfikaar** kirikuarhitektuuris on suur kaarava, mis ühendab altari- ehk kooriruumi pikihoonega. Varakristlikes kirikutes paiknes triumfikaar ilmikutele mõeldud pikihooneosa ja vaimulikele mõeldud risthoone piiril.

Reeglina on võidukaar kujundusega esile tõstetud muust kirikuruumist, kaunistatud maalingute, mosaiikide või flankeerivate arhitektuursete motiividega. Enamasti paikneb võidukaares krutsifiks, Kolgata-grupp või triumfeeriva Kristuse kuju. Vahel on võidukaare ees letner.

Võidukaar kirikus sümboliseerib Kristuse võitu.

## Viited
The Sidewalks of New York

**The Sidewalks of New York** on populaarne laul New Yorgi elust 1890. aastatel. Laulu komponeeris 1894. aastal Charles B. Lawlor, millele kirjutas sõnad James W. Blake.


\new Score {
  \new Staff {
    >
  }
}
Litopoon

**Litopoon** on maalikunstis kasutatav valge pigment, tsinksulfiidi ja baariumsulfaadi segu (ZnS + BaSO4).

Värvainete indeksis kannab litopoon tähiseid PW5 (Pigment White 5) ja 77115.

## Saamine
Litopoon võeti pigmendina laiemalt kasutusele 1870. aastatel mürgise pliivalge asemel, mille kasutamise ohtusid üha rohkem teadvustati. Baariumsulfaadi ja tsinksulfiidi lahustumatu segu saadakse baariumsulfiidi ja tsinksulfaadi lahuste segamisel. Sade filtreeritakse ja kuumutatakse temperatuuril üle 600° C. Tänapäeval asendab litopooni üha rohkem titaanvalge, kuid litopooni kasutatakse siiani vee baasil maalrivärvides.

## Omadused
Hea kattevõimega mittemürgine säravvalge pigment. Väävlisisalduse tõttu litopoon hallineb valguse toimel, tumendades temaga segatud värve. Ei sobi vasevärvidega, nagu *[[verdigris]]*, malahhiit, Schweinfurdi roheline jt. Võib segada kõigi sideainetega. 

## Kasutamine
Litopooni kasutatakse pigmendina pastellipulkades, guaššvärvides ja maalrivärvides. Õlimaali kruntides ja õlimaalipigmendina pigem ei soovitata. Pigmenti on kasutatud ka näopuudri ühe koostisainena. Ei soovitata kasutada välisviimistlusvärviks.

## Viited

## Välislingid
* Litopoon kunsti- ja konserveerimismaterjalide andmebaasis CAMEO
* Litopoon andmebaasis PubChem
Brent Everett

**Brent Everett** (kodanikunimega **Dustin Germaine**; sündinud 10. veebruaril 1984 Alberta provintsis) on Kanada päritolu homoseksuaalsetes pornograafilistes filmides esinev näitleja.
Ukraina dessantväed

**Ukraina dessantväed** (ukraina keeles Десантно-штурмові війська Збройних сил України, ukrainakeelne lühend *ДШВ*, DŠV) on Ukraina relvajõudude struktuuriüksus.

## Ajalugu
### Ülemad alates 2015. aastast
* Mõhhailo Zabrodskõi (2015-2019)
* Jevgen Moisjuk (2019-2021)
* Maksõm Mõrgorodskõi (2021-2024)
* Ihor Skõbjuk (2024-)

### Areng 2014-2022
2014. aastal formeeriti 81. üksik aeromobiilne brigaad. 
2017. aastal võeti kasutusele uus nimetus Ukraina ründedessantväed (*Десантно-штурмові війська*).


79th airborne brigade Poroshenko-BTR-80.jpg|Dessantväelased 2016. aastal 
Міжнародні навчання «Saber Junction-2018» (84) (45085787282).jpg|Dessantväelased õppusel Saber Junction-2018


### Sõjategevus 2022. ja 2023. aastal
#### Sõjalised operatsioonid
* 2022. aasta märtsis kaitses DŠV 80. brigaad Voznessenski lahingu ajal Voznessenski linna.
* 3. aprillil 2022 võtsid DŠV üksused enda kontrolli alla Prõpjati piirkonna.
* 25. brigaad osales 2022. aasta septembri alguses Izjumi Vene vägedelt tagasi vallutamises.
* 46. brigaad osales 2022. aasta detsembris Bahmuti lahingus.
* 46. brigaad ja 77. brigaad osalesid 2023. aasta jaanuaris Soledari lahingus.
* 79. brigaad sõdis 2023. aasta suvel Krasnogorivka piirkonnas.

#### Väeosade areng
2022. aasta oktoobri lõpus sai avalikuks plaan formeerida uus 77. aeromobiilne brigaad.

## Struktuur
*  Dessantvägede väejuhatus
*  135. üksik juhtimispataljon

### Brigaadid

### Muud üksused

## Varustus
### Sõidukid

### Muu relvastus

### Luurevahendid

## Mälestuse jäädvustamine
Alates 2017. aastast tähistatakse Ukrainas ründedessantvägede päeva.

### Film
* Reid (2015) - dokumentaalfilm Ukraina dessantväelaste reidist 2014. aastal.

## Sümboolika

Берет кольору марун.jpg|Dessantväelaste baretid 
Прапор 46 ДШБр.jpg|46. brigaadi lipp
71st Jager Infantry Brigade.png|71. brigaadi embleem
Ukrainian Air Assault Forces 10 hryvna coin 2021 reverse.jpg|Meenemünt 2021. aastal 


## Vaata ka
* 173. õhudessantbrigaad

## Viited

## Välislingid
*Зеленский присвоил десантному батальону имя Героя Украины - Liga Novosti, 02.12.2019
Šabo keel

**Šabo keel** on keel, mida räägivad šabod Etioopia lääneosas  Lõunarahvuste, rahvusrühmade ja rahvaste osariigis. Keel on tõsiselt ohustatud, kõnelejaid on kokku umbes 400 inimest.

Šabo keelt on arvatud Niiluse-Sahara hõimkonda, kuid võimalik, et see on isolaatkeel.

## Viited

## Välislingid
*https://glottolog.org/resource/languoid/id/shab1252
Avidya

***Avidyā*** ehk **teadmatus** (sanskriti keeles *avidyā*; paali keeles *avijjā*; tiibeti keeles *ma rig pa*, ka *gti mug*; hiina keeles 無明 *wú míng*; jaapani keeles *mumyō*), ka **rumalus** või **nõmedus** (*[[Moha (budism)|moha]]*) on enamiku Indiast pärinevate õpetuste kohaselt peamine põhjus, mis hoiab olendeid sansaaras.

Konkreetsed teadmatuse objektid on erinevates õpetustes erinevad, nagu ka selle ületamise viisid. Näiteks väidab advaita, et teadmatuse tõttu ei taibata aatmani ja brahmani samasust.

Budismis on teadmatus kõige põhilisem meeleplekk ja -mürk ning seetõttu kannatuse ja sansaaras püsimise ning kõigi takistuste peamine põhjus, sõltuvusliku tekkimise ahela esimene lüli. 

Budistlikus kosmoloogias vastab teadmatusele õnnetu olek loomana. 

See tähendab eelkõige teadmatust neljast õilsast tõest ja tõsiasjast, et kõik dharmad on omaolekult tühjad. See on teadmatus algusest ja lõpust ning kestvusest; teadmatus seespoolsusest ja väljaspoolsusest jne. Samuti on see teadmatus karmast ja karma küpsemisest, tegudest ja nende tagajärgedest. 

Teadmatusel ehk rumalusel ei ole põhjust — see on algusetu, ehkki selle suurendamine ja vähendamine sõltub igaühe isiklikest jõupingutustest.

## Vaata ka

* Moha (rumalus)

## Viited
Moeturism

**Moeturismi** saab määratleda kui „nähtust reisivatest inimestest ning peatumas sihtkohtades väljaspool nende tavalist elukeskkonda, et nautida, katsetada ja võimalik, et ka tarbida moodi“. Moeturism on nišituru segment, mis on välja arenenud kahest peamisest sektorist: kultuuriturism ja ostuturism.

Rahvusvahelised linnad kasutavad üha rohkem kultuurilisi tööstusharusid turismi arenguks, et tõsta nende majanduslikku vara ja hoida enda positsiooni globaalsel turul. Moeturism on alternatiivne turismivorm, mis tõmbab ligi turiste erinevatest maailma osadest. Turistid tahavad leida kohti, mis rahuldavad nende vajadusi ja soove. Moeturismis otsitakse uusi riideid, kingi, kotte, ehteid ja üleüldse kogemust sihtkoha kultuurist, mis kajastaks selle koha loovust ja innovaatilisust. Paljudes pealinnades korraldatakse vähemalt kaks korda aastas üritusi (näiteks moeetendusi), millega proovitakse saada rohkem tuntust.

## Moeturismi ajalugu
15. sajandi alguses oli mood väga tähtis Prantsusmaal. Kuningas Charles IIV paluti luua eraldi moe organisatsioon, isegi kui paljud inimesed ei toetanud seda ideed. 18. sajandil suurenes inimeste teadlikkus moe tähtsusest. Uudisteagentuurid ja moeajakirjad hakkasid trükkima eredates värvides läikivaid ajalehti ja ajakirju.

## Moeturismi tähtsus
*Mood on üks kõige mõjukamaid nähtusi lääne tsivilisatsioonis;
*moest arusaamine aitab kaasa enda mõistmisele ja isiklikule stiilile, põhinedes meie kultuurilisel tagapõhjal, uskumustel ja keskkonnal;
*meie isiklik stiil on meie identiteet.

## TOP 10 moelinna maailmas
#New York, Ameerika Ühendriigid
#Sydney, Austraalia
#Pariis, Prantsusmaa
#Milano, Itaalia
#London, Ühendkuningriik
#Los Angeles, Ameerika Ühendriigid
#Tokyo, Jaapan
#Las Vegas, Ameerika Ühendriigid
#Berliin, Saksamaa
#Barcelona, Hispaania

## Vaata ka
* Moepealinn

## Viited
Pehme seiklusturism

**Pehme seiklusturism** (inglise keeles *soft adventure tourism*) on seiklusturismi üks kahest jaotisest. Lisaks pehmetele seiklustele on seiklusturism jaotatud ka rasketeks seiklusteks (*hard adventure*).

## Pehme- ja raskeseiklus
Raskeseiklus hõlmab ohtlikkust ja riske, mis vajab tunnustatud tasemel oskusi ja võimet ootamatustega hakkama saada. Vastupidi raskeseiklusele sisaldab pehmeseiklus väga väikest riski ja sellistest reisidest saavad osa võtta füüsiliselt tugevad ja võimekad turistid, kuid neil ei pea tingimata olema eelnevat kogemust nende valitud puhkusega.

## Ajalugu
Pehme seiklusturism kujunes välja 1980. ja 1990. aastate alguses, kui jätkusuutliku turismi üks vorme vastusena ulatuslikule jätkusuutmatu turismi arengule .

## Sihtkohad ja tegevused
Pehmeturismi sihtkohad asuvad äärealadel, maapiirkondades  ja ebatraditsioonilistes sihtkohtades, kus on võimalik saada uusi kogemusi, tegevusi, kultuure, loodusimesid koos kerge füüsilise tegevusega . Sellisteks tegevusteks on näiteks telkimine, jalgrattasõit, loomade jälgimine, ratsutamine, kanuusõit ja veesuusatamine .

## Pehmeseiklus ja turism
Turismitööstuses on pehme seiklusturism üks kõige kiiremini kasvavaid segmente, mida naudivad kõik, kes otsivad enamat kui traditsioonilist puhkust rannas, kruiisi või vaatamisväärsuste külastust suurlinnas. Pehmeid seikluslikke lühireise võetakse sageli traditsioonilise puhkuse täiendamiseks. Reis hõlmab reisisihtkohti, mis pakutad ökoturismi või eri ekspeditsioone. 

Seiklusturismi huvi on levinud massidesse, mis on pannud ettevõtteid pakkuma suurele hulgale inimestele pehmeseikluse pakette looduses. Teenuse ostjad ei pea olema tingimata kirglikud ühe konkreetse tegevuse vastu, sest teenuseosutajad pakuvad enamasti paljusid tegevusi. 

## Pehmeseiklus Eestis
Eestis on samuti võimalik harrastada pehmeseiklust. Eesti loodus pakub matkamiseks aasta läbi võimalusi. Matkajana saadakse tutvuda rahvusparkide loodus- ja kultuurmaastikega, nautida vaateid klindi ehk paekalda servalt, avastada rabasid ja metsi. Peale jalgsimatkade on võimalik loodust nautida ka jalgratta- või ratsamatkal ning talvel räätsamatkal.

## Viited
Sophie Ellis-Bextor

**Sophie Michelle Ellis-Bextor** (sündinud 10. aprillil 1979 Londonis) on briti laulja, laulukirjutaja ja modell.